Dagsnytt 18

Dagsnytt 18, også skrevet Dagsnytt Atten, er et norsk nyhets- og debattprogram som har gått på NRK Radio siden 1990. Programmet er en del av Dagsnytt-redaksjonens magasinavdeling. Det sendes på radiokanalen NRK P2 og NRK Nyheter, samt på TV-kanalen NRK1. Programmet sendes alle hverdager mellom klokka 18.00 og 19.00. 

De debattantene og intervjuobjekter som deltar i Dagsnytt 18 er oftest politikere, organisasjonsledere, journalister, skribenter og kommentatorer. De fleste sakene som tas opp følger opp eller utdyper saker som allerede er omtalt i media.minervanett.no Lite mangfold, lite dybde  22.03.2015 

På Twitter refereres det ofte til debatter på Dagsnytt 18 med emneknaggen #Dax18.Twittermeldinger med emneknaggen #Dax18

 Historikk 
Programmet ble lansert i 1990 under navnet Atten Tretti, og gikk innlysende nok mellom kl 18.30 og 19.30. Men da Dagsrevyen i 1992 bestemte seg for å flytte sitt sendetidspunkt fra 19.30 til 19.00 valgte Atten Tretti-redaksjonen å flytte sitt program til kl 18.00 og dermed endret de navnet til Dagsnytt Atten.

Dagsnytt 18 er et radioprogram, men i 2007 ble det montert TV-kameraer som viser programleder og gjester i studio. Den TV-sendte utgaven av programmet begynte som svært enkle fjernsynssendinger fra radiostudio, direktesendt på NRK2, men fra 18. mars 2019 fikk programmet nytt studio, bedre tilpasset sendinger på TV.  Fra mars 2020 ble TV-sendingene flyttet til NRK1. Selv om programmet opprinnelig er et radioprogram, har TV-sendingene større publikum enn radioprogrammet, med henholdsvis  TV-seere og cirka  lyttere av radiosendingene (2015).minervanett.no Ingen revolusjon i sikte for Dagsnytt 18  30.03.2015

For programmet har Fredrik Solvang blitt nominert til Gullruten 2017 i klassen beste mannlige programleder mens Sigrid Sollund ble nominert til Gullruten 2021 i klassen beste programleder -nyhet, sport eller aktualitet.

Nåværende programledere i Dagsnytt 18

 Ugo Fermariello
 Anne Kathrine Førli
 Sverre Tom Radøy
 Sigrid Sollund
 Lilla Sølhusvik
 Gry Elisabeth Veiby
Espen Aas
Lin Beate Gabrielsen

Tidligere programledere (ikke fullstendig oversikt)

Anne Grosvold
Frithjof Jacobsen
Tomm Kristiansen
Kai Sibbern
Fredrik Solvang
Tor Øystein Vaaland

 Referanser 

Eksterne lenker
 Dagsnytt 18 - TV i NRK Nett-TV (tilgjengelig for norske IP-adresser).
 Om programmet
 5000 av Dagsnytt 18s sendinger fra 1992 fra NRKs radioarkiv lagt ut som lydstrøm av Nasjonalbiblioteket

Kategori:Radioprogrammer på NRK Radio
Kategori:Norske nyhets- og aktualitetsprogrammer på radio
Kategori:Norske radioprogrammer fra 1990-årene
Kategori:Norske radioprogrammer fra 2000-årene
Kategori:Norske radioprogrammer fra 2010-årene
Kategori:Norske radioprogrammer fra 2020-årene